paragraph_text: Maslinska gora se često spominje u Bibliji kao mjesto različitih događaja. U podnožju gore leži Getsemanski vrt, u kojem je prema Novom zavjetu uhićen Isus prije razapinjanja. Upravo na cesti koja vodi pored obronaka Maslinske gore, Isus je samo tjedan prije ujahao na magarici. Prema Djelima apostolskim Krist uzlazi na nebo s ovog mjesta 40. dan poslije uskrsnuća od mrtvih.